דיקסי (שיר)

כריכת חוברת תווים לשיר דיקסי ועליה [[אוניית קיטור על המיסיסיפי וחבורת "מושחרי פנים" של מופע מינסטרל.]]
השיר מפי מקהלה עם עדה ג'ונס וביל מורי. 1916.
דיקסי או הלוואי שהייתי בדיקסי (Dixie או I Wish I Was in Dixie) הוא שיר עם אמריקאי אשר שימש כהמנון דה פקטו של מדינות הקונפדרציה של אמריקה בעת מלחמת האזרחים האמריקנית ומשמש עד היום כהמנון בלתי רשמי של מדינות דרום ארצות הברית (הנקראות בסלנג "דיקסי" או "דיקסילנד"). מקור השיר במופע מינסטרל מסוף שנות ה-50 של המאה ה-19 וכתיבתו מיוחסת לדן ד. אמט מאוהיו.

== דוגמה למילות השיר ==
<div class="mw-content-ltr">
Oh, I wish I was in the land of cotton,<br />
Old times there are not forgotten, (Alt Original: Cinnamon seed and sandy bottom,)<br />
Look away, look away, look away Dixie Land.

In Dixie Land, where I was born in,<br />
early on one frosty mornin', <br />
Look away, look away, look away Dixie Land.

I wish I was in Dixie, Hooray! Hooray! <br />
In Dixie Land I'll take my stand<br />
to live and die in Dixie. <br />
Away, away, away down south in Dixie. <br />
Away, away, away down south in Dixie <br />
</div>

=== עברית ===
לו רק לחזור יכולתי אל ארץ הכותנה, 
הן לא אשכח את דיקסי גם עוד מאה שנה, 
ממרחקים אביט, אשקיף אל דיקסי לנד.

בדיקסי, דיקסי לנד, שם אני נולדתי, 
מוקדם בבוקר קר לאור עולם יצאתי, 
ממרחקים אביט, אשקיף אל דיקסי לנד.

לו רק הייתי שוב בדיקסי, הוּריי! הוּריי! 
בדיקסי לנד אקים לי את ביתי, 
ושם אחיה בדיקסי עד יבוא מותי,

רחוק רחוק שם בדרום, בדיקסי, 
רחוק רחוק שם בדרום, בדיקסי.

== מבנה ==
השיר בנוי מקבוצות של 32 תיבות המשמשות לסירוגין כבית ופזמון עם חריזה בתבנית AABC. את הבית שר סולן או חבורת סולנים קטנה ואת הפזמון שרה כל הלהקה, כאשר אל השורה החודרת "look away" הצטרף גם הקהל המאזין.

== תוכן השיר ==
גיבור השיר הוא עבד שנמלט משעבודו במדינות הדרום אל הצפון החופשי, אך הוא חולה מרוב געגועים לחווה ולאדונו הדרומי. השיר בנוי על התמה המרכזית של מופע המינסטרל האנטי-אבולושיוניסטי (האבולושיוניסטים היו ליברלים מצפון ארצות הברית שהתנגדו באופן עקרוני לעבדות). לפי תמה זו העבדות היא מוסד חשוב וחיוני ולראיה (כביכול) - העבדים עצמם שמחים, עליזים ומהללים את מצבם הטוב.

בעת מלחמת האזרחים חיברו גם צבא האיחוד וגם צבא הקונפדרציה מילים אחרות ללחן, שהתאימו לחוויות המלחמה.

=== תמליל צבא הדרום, שהיה להמנונו ===
<div class="mw-content-ltr">
Southern men the thunders mutter!<br />
Northern flags in South winds flutter!<br />
To arms! To arms! To arms, in Dixie!<br />
Send them back your fierce defiance!<br />
Stamp upon the cursed alliance!<br />
To arms! To arms! To arms, in Dixie!<br />
Advance the flag of Dixie! Hurrah! Hurrah!<br />
In Dixie's land we take our stand, and live or die for Dixie!<br />
To arms! To arms! And conquer peace for Dixie!<br />
To arms! To arms! And conquer peace for Dixie!
</div>

תרגום לעברית:

הו בני דרום, קודרים ורועמים! 
דגלי צפון ברוח הדרום מכים! 
אל הנשק! אל הנשק! אל הנשק חיש בדיקסי! 
אחורה השיבום בזעם אין רחם! 
אל מול בריתם הארורה נקום ונילחם! 
אל הנשק! אל הנשק! אל הנשק חיש בדיקסי! 
הרימו הנס, דגל דיקסי שאו, הורא! הורא!
בדיקסי לנד רגלינו נטועות, למען דיקסי עד מוות נילחם! 
אל הנשק! אל הנשק! ניצחון נביא לדיקסי ושלום! 
אל הנשק! אל הנשק! ניצחון נביא לדיקסי ושלום!

=== תמליל צבא הצפון, שנכתב כהתרסת-נגד ===
<div class="mw-content-ltr">
On! ye patriots to the battle,<br />
Hear Fort Moultrie's cannon rattle!<br />
Then away, then away, then away to the fight!<br />
Go meet those Southern traitors,<br />
With iron will.<br />
And should your courage falter, boys,<br />
Remember Bunker Hill.<br />
::Hurrah! Hurrah! The Stars and Stripes forever!
::Hurrah! Hurrah! Our Union shall not sever!
</div>

תרגום לעברית:

למען המולדת חושו לוחמים, 
התותחים ממולטרי רועמים! 
קדימה, קדימה, לקרב הסתער! 
את הבוגדים הביסו, 
באומץ ובגיל 
ואם יפול לבכם, 
זכרו את בנקר היל. 
::הורא! הורא! פסים וכוכבים לעד! 
::הורא! הורא! לעד תיכון בריתנו, לא תמעד!

בנוסף כתבו חיילים בעת מלחמת האזרחים ללחן השיר גרסאות רבות של שירי רובאים הכוללים הומור שחור, נונסנס, בדיחות גסות וכיוצ"ב.

== תפיסות מודרנית ==
המנהג לשיר את השיר היה נוהג מקובל באירועי ספורט וחגיגות ציבוריות אחרות בדרום והיה לאחד מסמליו. מקס שטיינר, מלחין הפסקול לסרט חלף עם הרוח, שילב גרסה איטית ונוסטלגית של הלחן בתמונה הפותחת של הסרט.

מאז שנות ה-60 של המאה ה-20 ועליית התנועה לזכויות האזרח של ארצות הברית, נחשב השיר לשריד גזעני ופוגעני ונוצרה דרישה להסיר את מנהג שירתו מהמרחב הציבורי. ב-1968 למשל אסר נשיא אוניברסיטת מיאמי את השמעת השיר לפני משחקי פוטבול ובאירועים ציבוריים אחרים. לאורך השנים נראו פעמים רבות פעילים חברתיים מוחים או עוזבים אירועים כאשר נוכחים אחרים פצחו בשירת "דיקסי".

== אזכורים בתרבות ==
* בסדרת הטלוויזיה אימה אמריקאית מופיע השיר בעונה השלישית (פרק 9) כאשר מאדאם דלפין לאלורי (Delphine LaLaurie) שרה אותו כדי להימנע מצפייה בסדרה שורשים

== קישורים חיצוניים ==

* [http://archive.org/details/gov.dod.dimoc.30155 הסרט הקצר "האומה שרה"] ארכיון האינטרנט
* [http://www.sciway.net/hist/dixie.html דיקסי - שיר הדרום]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:המנונים
קטגוריה:ארצות הברית: היסטוריה
קטגוריה:ארצות הברית: תרבות
קטגוריה:קונפדרציית המדינות של אמריקה
קטגוריה:שירי מלחמת האזרחים האמריקנית
קטגוריה:שירים עממיים
קטגוריה:שירים פטריוטיים